**Julekoncert - De ni læsninger**

Låsby Kirke, søndag d. 4. dec. 2011 kl. 16.00

Præludium: ”Locus iste” for kor, Anton Bruckner

Indledning/bøn

1.læsning: Skabelsen. (1. Mos. 1, 1-5, 26-28)

**Fællessalme DDS nr. 80**, ”Tak og ære være Gud”

Kor: ”Det første lys”, Johannes Johansen/Peter Møller

2. læsning: Syndefaldet (1. Mos. 3,1-7, 14-19)

Kor: Adam lay ybounden, Boris Ord.

3. læsning: Profetien om frelsen, (Es. 9, 1-6)

Kor: ”Veni, veni Emmanuel”, fransk messebog (18. årh.), Zoltan Kodály

4. læsning: Profetien om den nye pagt (Jer. 31, 31-34)

Kor : ”Maria gennem torne går”, Thomas Alvad/tysk melodi, arr.: Henrik Metz.

**Fællessalme: DDS nr. 78**, ”Blomstre som en rosengård”

5. læsning: Bebudelsen, (Luk. 1, 26-33, 38)

Kor: ”Hodie Christus natus est” – gregoriansk jule-hymne fra middelalderen

”Hodie Christus natus est”, komp. Niels la Cour

6. læsning: Fødslen (Matt. 1, 18-25)

Kor : ”Forunderligt at sige”, Grundtvig / Carl Nielsen

”En Stjerne skinner i nat”, Skeie / Tore W. Aas

7. læsning: Stjernen og de vise mænd (Matt. 2, 1-12)

**Kor og menighed:** ”Velkommen igen, Guds engle små”, Grundtvig/Berggreen, arr. Finn Evald **(se bagsiden)**

8. læsning: Ordet, der blev køb og tog bolig iblandt os (Joh. 1, 1-5, 9-14)

Kor: ”God rest you merry gentlemen” engelsk trad., arr.: David Willcocks.

9. læsning: Bekendelsen til Kristus (Fil. 2, 5-11)

Trosbekendelse, slutningskollekt, velsignelse

**Fællessalme: DDS nr. 112**, ”Kom alle Kristne”

Postludium: ”Nu tændes tusind julelys” for kor, Troels Sørensen / Emmy Køhler, arr.: Bo Hulgaard

**Medvirkende: Silkeborg Motetkor**

**Dir. Bo Hulgaard**

**Tak og ære være Gud**

Mel.: Georg Christoph Strattner 1691

Tak og ære være Gud,  
som har ført sit løfte ud  
og til syndres salighed  
sendt sin kære Søn herned.

Hvad de gamle fædre sig  
ønskede så hjertelig,  
og hvad fordum lovet var,  
Herren herligt opfyldt har.

Vær velkommen, du min fred,  
dig ske tak i evighed!  
Drag, o Jesus, ind til mig,  
vejen selv du bane dig!

Kom, du ærens konge, kom!  
Hjertet er din ejendom;  
rens det, dan det, som du vil,  
jeg kun dig vil høre til.

Med din trøst min sjæl opfyld  
for min frygts og armods skyld,  
at i troen idelig  
jeg må hænge fast ved dig,

at når du i herlighed  
kommer anden gang herned,  
jeg kan dig i møde gå  
og retfærdig for dig stå.

Heinrich Held 1658. N.J. Holm 1829.

**Blomstre som en rosengård**

Mel.: J.P.E. Hartmann 1861

Blomstre som en rosengård  
skal de øde vange,  
blomstre i et gyldenår  
under fuglesange!  
Mødes skal i stråledans  
Libanons og Karmels glans,  
Sarons yndigheder.

Ryste mer ej noget knæ,  
ingens hænder synke,  
skyde hvert udgået træ,  
glatte sig hver rynke,  
rejse sig det faldne mod,  
rinde let uroligt blod,  
frygt og sorg forsvinde!

Herren kommer, Gud med os!1   
Troen på ham bier.  
Byde vil han Fjenden trods  
som sit folks befrier.  
Alt betales på ét bræt:  
Fjenden sker sin fulde ret,  
folket dobbelt nåde.

Skæres for den sorte stær  
skal da øjne mange,  
døve øren fjern og nær  
høre frydesange!  
Som en hind da springer halt,  
stammer,2 som for målløs gjaldt,   
løfter klart sin stemme.

Så i Herrens helligdom  
grant Esajas spå'de,  
tiden randt, og dagen kom  
med Guds lys og nåde,  
med den Guds og Davids søn,  
som gør end, i lys og løn,  
Paradis af ørke.

Ære med vor høje drot,  
med hans Ånd tillige!  
Sammen de gør alting godt  
i vort Himmerige;  
døve, selv på gravens bred,  
øren får at høre med,  
stummes læber sjunge.

Højt bebude gyldenår  
glade nytårssange:  
»Blomstre som en rosengård  
skal de øde vange.  
Mødes skal i stråledans  
Libanons og Karmels glans  
Sarons yndigheder.

Es 35,1-6

N.F.S. Grundtvig 1837.

**Kom, alle kristne**

Mel.: John F. Wade 1751

Kom, alle kristne,  
lad os sammen ile  
til barnet i krybben i Betlehem.  
Frem vil vi træde  
for Guds Søn med glæde.  
Kom, lad os ham tilbede,  
kom, lad os ham tilbede,  
kom, lad os ham tilbede  
i Betlehem!

Syng, englehære,  
giver Herren ære,  
at han lod sig føde i Betlehem.  
Lys er oprunden,  
fred på jord er kommen.  
Kom, lad os ham tilbede,  
kom, lad os ham tilbede,  
kom, lad os ham tilbede  
i Betlehem!

Lov, pris og ære  
skal for evigt være  
vor hyldest til barnet i Betlehem.  
Evigt Gud Fader  
Himlens dør oplader.  
Kom, lad os ham tilbede,  
kom, lad os ham tilbede,  
kom, lad os ham tilbede  
i Betlehem!

Latin 18. årh.  
Fr. Oakeley 1841 og 1852.  
Dansk 1981.

**Salmen synges af kor og menighed efter nedenstående forløb:**

**Velkommen igen, Guds engle små**

Mel.: A.P. Berggreen 1832  
C.E.F. Weyse 1838

Kor: Velkommen igen, Guds engle små,  
fra høje Himmel-sale,  
med dejlige solskinsklæder på,  
i jordens skyggedale!  
Trods klingrende frost godt år I spå  
for fugl og sæd i dvale.

Kor: Vel mødt under sky på kirkesti,  
på sne ved midnatstide!  
Udbære vor jul ej nænner I,  
derpå tør nok vi lide;  
o, ganger dog ej vor dør forbi,  
os volder ej den kvide!

Alle: Vor hytte er lav og så vor dør,  
kun armod er derinde,  
men gæstet I har en hytte før,  
det drages vi til minde;  
er kruset af ler og kagen tør,  
deri sig engle finde.

Mænd: Så drømme de sødt om Betlehem,  
og er det end forblommet,  
de drømme dog sandt om barnets hjem,  
som lå i krybberummet,  
de drømme, de lege jul med dem,  
hvis sang de har fornummet.

Kvinder: Da vågne de mildt i morgengry  
og tælle mer ej timer,  
da høre vi julesang på ny,  
som sig med hjertet rimer,  
da klinger det sødt i højen sky,  
når juleklokken kimer.

Kvinder: Da vandre Guds engle op og ned  
på salmens tonestige,

Mænd: da byder vor Herre selv Guds fred  
til dem, den efterhige;

Alle: da åbner sig Himlens borgeled,  
da kommer ret Guds rige.

Alle: O, måtte vi kun den glæde se,  
før vore øjne lukkes! Da skal, som en barnemoders ve,  
vor smerte sødt bortvugges.  
Vor Fader i Himlen! lad det ske,  
lad julesorgen slukkes!

N.F.S. Grundtvig 1824.